ตลาดหุ้นเอเชียผันผวนเช้านี้ เหตุวิตกเกาหลีเหนือยิงขีปนาวุธ
ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผว …
17 เม.ย. 2560

ผู้สื่อข่าวรายงานว่า ตลาดหุ้นเอเชียเคลื่อนไหวอย่างผันผวนในช่วงเช้าวันนี้ ขณะที่นักลงทุนยังคงวิตกกังวลเกี่ยวกับสถานการณ์ตึงเครียดในคาบสมุทรเกาหลี หลังจากเกาหลีเหนือได้ยิงขีปนาวุธในช่วงเช้าวานนี้
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 18,239.84 จุด ลดลง 95.79 จุด, ดัชนี SSE Composite ตลาดหุ้นจีนเปิดวันนี้ที่ 3,229.95 จุด ลดลง 16.12 จุด, ดัชนี TAIEX ตลาดหุ้นไต้หวันเปิดวันนี้ที่ 9,740.81 จุด เพิ่มขึ้น 7.88 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,140.87 จุด เพิ่มขึ้น 5.99 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,159.19 จุด ลดลง 10.05 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,731.13 จุด เพิ่มขึ้น 0.14 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,615.44 จุด ลดลง 14.20 จุด, ดัชนี Jakarta Composite ตลาดหุ้นอินโดนีเซียเปิดวันนี้ที่ 5,624.62 จุด เพิ่มขึ้น 8.07 จุด
ตลาดหุ้นฮ่องกงปิดทำการวันนี้ เนื่องในวัน Easter Monday
ทั้งนี้ เกาหลีเหนือได้ยิงขีปนาวุธในช่วงเช้าวานนี้ ที่บริเวณชายฝั่งทางตะวันออกใกล้กับเมืองซินโป จังหวัดฮัมกยองใต้ โดยแม้การยิงขีปนาวุธในครั้งนี้ประสบความล้มเหลว แต่ก็สร้างความวิตกกังวลให้กับหลายฝ่ายญี่ปุ่นได้ยื่นเรื่องประท้วงการยิงขีปนาวุธของเกาหลีเหนือผ่านทางช่องทางการทูต โดยชี้ว่า การกระทำดังกล่าวเป็นการละเมิดมติของคณะมนตรีความมั่นคงแห่งสหประชาชาติอย่างชัดเจน